Românii construiesc mai multe locuințe decât în 2020. Crește și suprafața utilă.
Numărul autorizaţiilor de construcţie pentru clădiri rezidenţiale a crescut în primul trimestru cu 18%. În total au fost emise 10.209 de avize, din care 4.456 au fost emise în martie, în urcare cu 38,2%. Faţă de februarie, numărul autorizaţiilor a fost cu 39,5% mai mare.
Numărul autorizaţiilor de construcţie emise pentru clădiri rezidenţiale a crescut în primul trimestru cu 18% faţă de perioada similară din 2020, la un total de 10.209 avize, din care 4456 au fost emise în martie, cu 38,2% mai mult decât în martie 2020, arată datele INS.Faţă de februarie, numărul autorizaţiilor a fost cu 39,5% mai mare.Din numărul total emis în martie, 3.151 autorizaţii sunt pentru mediul rural, iar 1305 în mediul urban.Pe lângă majorarea numărului de cereri, se evidenţiază şi o creştere a suprafaţei utile totale (+35,2%), comparativ cu luna corespunzătoare din anul precedent. Avansul numărului de autorizaţii a fost raportat în toate regiunile de dezvoltare: Nord-Est (+254 autorizaţii), Sud-Muntenia (+213), București-Ilfov (+186), Vest (+143), Nord-Vest (+136), Sud-Est (+132), Sud-Vest Oltenia (+120) şi Centru (+48).La nivelul primelor trei luni au fost raportate creşteri pe zona rezidenţială în toate regiunile: Sud-Muntenia (+374 autorizaţii), Bucureşti-Ilfov (+306), Vest (+268), Sud-Est (+176), Nord-Vest (+153), Centru (+125), Nord-Est (+103) şi Sud-Vest Oltenia (+59).În ceea ce priveşte autorizaţiile de construire pentru clădiri nerezidenţiale, în martie au fost emise 666 avize (+20% faţă de martie 2020), în suprafaţă utilă totală de 274654 mp. Dintre acestea, 11 avize au fost pentru clădiri administrative şi 655 pentru alt tip de construcţii nerezidenţiale.